Proteas kniel vóór Sri Lanka-stryd | Maroela Media
Quinton de Kock. Foto: Maroela Media.
Die Proteas het vóór die aanvang van hul Wêreldbeker-wedstryd teen Sri Lanka die knie gebuig. En die TV-kameras het veral op Quinton de Kock gefokus.
De Kock, wat in die plek van Heinrich Klaasen speel, het ook agter die paaltjies gekniel, maar hy het nie sy vuis in die lug gesteek nie.
"Dinge gaan baie beter met die span as 'n paar dae gelede en Quinton is ook heelwat beter. Ons is gereed vir vandag se wedstryd," het Temba Bavuma, Protea-kaptein, gesê.
'n Storm het vroeër die week om die talentvolle paaltjiewagter se kop losgebars nadat hy die Suid-Afrikaners se wedstryd teen die Wes-Indiese Eilande om "persoonlike redes" misgeloop het.
De Kock het vantevore staande gebly.
Hy het Donderdag ná 'n "emosiebelaaide" gesprek met KSA-verteenwoordigers gesê hy sal bereid wees om die knie te buig "as dit sal help om ander op te voed en die lewe vir ander beter te maak".
Hy het egter steeds in die rigting van KSA gekap.
"Ek gaan nie jok nie. Ek was geskok toe ons op pad na 'n belangrike wedstryd aangesê is om 'n opdrag uit te voer, terwyl 'n mens tussen die reëls kon lees wat die moontlike gevolge sou wees as jy dit nie doen nie," het De Kock in 'n verklaring gesê.
Die 28-jarige paaltjiewagter meen ook dat dit wat op die wedstryddag gebeur het, vermy kon gewees het as KSA vroeër die situasie met die spelers bespreek het.
"Ek kon nie verstaan waarom ek met 'n gebaar iets moes bewys nie, terwyl ek daagliks by mense van alle rasse leer en vir hulle lief is. Wanneer jy sonder enige voorafbespreking aangesê word om iets te doen, is dit betekenisloos."
KSA het ook erken dat sy tydsberekening beter kon gewees het om die opdrag uit te reik.
Sri Lanka is tans 62/3 in die tiende boulbeurt.
Proteas teen Sri Lanka: Temba Bavuma, Quinton de Kock, Reeza Hendricks, Aiden Markram, Rassie van der Dussen, David Miller, Dwaine Pretorius, Kagiso Rabada, Keshav Maharaj, Anrich Nortjé en Tabraiz Shamsi.
Ja wat, dis die einde van my steun aan enigeiets waarmee KSA temake het. Om die waarheid te sê, krieket as 'n sport, wat ek vir 26 jaar lank aktief gespeel het, is dood vir my. Klaar.
Ek kan nie en sal nie iets steun, wat trouheid aan Marxisme toon nie.
Jy moet ingeteken wees om te stem70-1Jy moet ingeteken wees om te stem
Ai tog! So gehoop hy gaan by sy standpunt bly, maar toe het hy ook maar voete van klei…
BLM = Satanies. Ek buig net voor Jesus en dan met OOP hande. Nie soos BLM met aggressiewe GEBALDE VUIS nie. Quintin. Jy en jou makkers mag kniel met oop hande sodat almal kan weet julle dien die Here en NIE BLM nie. Dink daaraan !!!
Hoop die arrogante knie knakers verloor.
Vir my part kan hulle maar verloor…..ek vereenselwig myself nie met sulke mense nie. KLAAR met krieket "for good"……or bad….